2. ลักษณะการประกอบธุรกิจ

ภาพรวมการประกอบธุรกิจของบริษัท และบริษัทย่อย

กลุ่มบริษัทสามารถเทลคอม จำกัด (มหาชน)
ดำเนินธุรกิจด้านโทรคมนาคมและเครือข่ายการสื่อสารและสารสนเทศโดยการให้บริการเช่าเครือข่ายการสื่อสารดาวเทียม
และระบบเครือข่ายหลายสื่อ เป็นแบบ Total Innovative Service and Solution
Provider ที่ให้บริการสื่อสารหลายสื่อ ดาวเทียมความเร็วสูง iPSTAR และ VSAT,
สื่อสารข้อมูลผ่านความเร็วสูง (Broadband Service) DSL digital subscriber line,
Lease line, Frame Relay, ATM,สื่อสารข้อมูลผ่านเครือข่าย Mobile Operator อาทิ
GPRS พร้อมอุปกรณ์ฮาร์ดแวร์ที่จำเป็นสำหรับการพัฒนาระบบเครือข่ายสารสนเทศจากพันธมิตรธุรกิจ
Server, PC, Notebook, PDA, Kiosk และอุปกรณ์เครือข่ายจากบริษัทชั้นนำ เช่น 3COM,
NORTELและ CISCO ซอฟแวร์ประยุกต์ พาณิชย์อิเลคทรอนิคส์ เช่น ระบบ Customer Relation
Management (CRM), Supply Chain Management (SCM)
รวมถึงให้คำปรึกษาออกแบบประยุกต์อินฟอร์เมชั่น
เทคโนโลยีแบบบูรณาการให้กับลูกค้าจากเริ่มติดตั้งระบบจนเสร็จสมบูรณ์ การบริหารระบบงาน
บริการบำรุงรักษาเครือข่าย
และการให้บริการหลังการขายสำหรับการซ่อมอุปกรณ์สื่อสารโทรคมนาคม ตลอดจนอุปกรณ์ต่างๆ
ที่เกี่ยวข้อง โดยกลุ่มลูกค้าส่วนใหญ่จะเป็นลักษณะ Business to Business และ Business to
customer ซึ่งได้แก่ องค์กรของรัฐบาล กลุ่มธุรกิจธนาคาร สถาบันการเงิน โรงงานอุตสาหกรรม
กลุ่มผู้ค้าปลีก เป็นต้น รวมถึงการให้บริการเสริมต่างๆ ในการทำธุรกิจ อาทิเช่น
การแลกเปลี่ยนข้อมูลทางอิเลคทรอนิกส์ระหว่างบริษัทคู่ค้า (Electronic Data Interchange
หรือ EDI) การให้บริการชำระเงินโดยใช้บัตรเป็นสื่อ ณ จุดขาย (Electronic Fund
Transfer at Point of Sales หรือ EFT/POS) การประชุมทางไกลผ่านจอภาพ (VDO
Conference) และให้บริการเกี่ยวกับ Secured E-Payment Gateway
กล่าวคือให้บริการการชำระเงินในการสั่งซื้อสินค้าทาง Internet ด้วยบัตรเครดิต

บริษัทย่อยในกลุ่มบริษัท สามารถเทลคอม จำกัด (มหาชน)

บริษัท สามารถคอมมิวนิเคชั่น เซอร์วิส จำกัด

รายได้หลักของบริษัท คือการให้บริการติดตั้งและซ่อมบำรุง
โครงการโทรศัพท์สาธารณะทางไกลชนบทผ่านดาวเทียม โครงการ 1 และ 2
ให้แก่องค์การโทรศัพท์แห่งประเทศไทย โดยการติดตั้งระบบดาวเทียมทั้งสิ้น 2,161 สถานี
เพื่อครอบคลุม 3,445 หมู่บ้าน หรือคิดเป็นเลขหมายโทรศัพท์ทั้งสิ้น 6,890 เลขหมาย
โดยสัญญาดังกล่าวเป็นสัญญาที่มีอายุ 10 ปี ทำให้บริษัท มีรายได้ประมาณปีละ 800 ล้านบาท
ซึ่งส่งผลให้สถานะด้านการเงินของบริษัท มั่นคงในระยะยาว

การที่บริษัทได้ดำเนินงานโครงการโทรศัพท์สาธารณะทางไกลชนบทผ่านดาวเทียม โครงการที่ 1
และ 2 นั้น
นับได้ว่าเป็นการสร้างเครือข่ายสื่อสารโทรคมนาคมขนาดใหญ่ด้วยเทคโนโลยีด้านดาวเทียม
อีกทั้งยังถือได้ว่าบริษัท ได้มีส่วนร่วมในการกระจายความเจริญไปสู่ชนบทอย่างแท้จริง นอกจากนี้ในปี
2546 บริษัทได้รับโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทศท
คอร์ปอเรชั่น จำกัด(มหาชน) จากบริษัท สามารถบรอดแบนด์ เซอร์วิสเซส จำกัด
และเป็นตัวแทนในการติดตั้งระบบให้กับบริษัท นอร์เทล ในประเทศไทยเพียงผู้เดียว
หากนอร์เทลได้งานโครงการในเมืองไทย ทางนอร์เทลจะทำการจัดจ้างบริษัทฯ ในการติดตั้งต่อไป

บริษัท พอสเน็ท จำกัด

บริษัท พอสเน็ท จำกัด เป็นผู้ให้บริการเครือข่ายโอนเงินอิเล็คทรอนิกส์ (Electronic Fund
Transfer/Point of Sales : EFT/POS) โดยปัจจุบัน บริษัท
มีจุดบริการที่ติดตั้งไว้แล้วทั้งสิ้นประมาณ 1,700 จุด ทั่วประเทศไทย

นอกจากการให้บริการเครือข่ายโอนเงินอิเล็คทรอนิกส์แล้วบริษัท ยังให้บริการระบบ Fleet Card
สำหรับธุรกิจน้ำมันโดยการนำเอาเทคโนโลยีด้าน Smart Card
มาใช้สำหรับการควบคุมค่าใช้จ่ายด้านน้ำมันของบริษัทต่างๆ

ในปี 2543 บริษัท พอสเน็ท จำกัด ได้เข้าร่วมทุนกับ กลุ่มบริษัท CIPAS จากประเทศมาเลเซีย
ให้บริการเกี่ยวกับ Secured E-Payment Gateway โดยมีการจัดตั้งบริษัท สามารถไอพาส จำกัด
โดยมีสัดส่วนการถือหุ้น 51% : 49% ตามลำดับ เริ่มมีรายได้ในปี 2544

นอกจากนี้ในปี 2546 บริษัทฯยังได้รับความไว้วางใจจาก AIS ซึ่งเป็นผู้นำในธุรกิจโทรศัพท์เคลื่อนที่
ให้เป็นผู้วางระบบและพัฒนาระบบงาน e-Refill เพื่อนำมาทดแทนระบบ Scratch Card
เดิมของ 1-2-Call ซึ่งสามารถช่วยให้ AIS
ลดภาระค่าใช้จ่ายจากการพิมพ์บัตรเติมเงินและการขนส่งและเก็บรักษาบัตร
โดยระบบงานดังกล่าวเป็นการซื้อบัตรเติมเงินแบบ Online จากระบบงานหลักของ AIS โดยตรง
ในปัจจุบันระบบ e-Refill
นี้กำลังได้รับความนิยมเพิ่มขึ้นเป็นอย่างมากและคาดว่าจะได้รับความสนใจจาก Mobile Operator
รายอื่นๆอีกในอนาคตอันใกล้นี้

บริษัท ไทยเทรดเน็ท จำกัด

บริษัท ไทยเทรดเน็ท จำกัด เป็นผู้ให้บริการด้านการแลกเปลี่ยนข้อมูลอิเล็คทรอนิกส์ (Electronic
Data Interchange : EDI) ซึ่งช่วยให้องค์กรธุรกิจสามารถแลกเปลี่ยนเอกสารทางธุรกิจ เช่น
ใบสั่งซื้อ ใบส่งสินค้า ในรูปแบบอิเล็กทรอนิกส์ผ่านเครือข่าย EDI
ของบริษัททำให้การประมวลผลธุรกรรมต่างๆ เป็นไปได้อย่างรวดเร็วและถูกต้องมากขึ้น
และในปัจจุบันบริษัทมีลูกค้าทั้งสิ้น ประมาณ 600 ราย โดยฐานลูกค้าส่วนใหญ่จะเป็นบริษัทค้าปลีก,
บริษัทขนส่ง, และบริษัทที่เกี่ยวข้องกับพิธีการศุลกากร

บริษัท สามารถบรอดแบนด์ เซอร์วิสเซส จำกัด

กลุ่มบริษัท สามารถเทลคอม จำกัด (มหาชน)
ได้ทำการพัฒนาการให้บริการสื่อสารข้อมูลความเร็วสูง โดยได้จัดตั้งบริษัท สามารถ บรอดแบนด์
เซอร์วิสเซส จำกัด เมื่อวันที่ 8 สิงหาคม 2543
โดยเป็นการให้บริการสื่อสารข้อมูลผ่านข่ายสายท้องถิ่น (DSL : Digital Subscriber Line)
โดยเซ็นสัญญาเชื่อมโยงโครงข่ายกับองค์การโทรศัพท์แห่งประเทศไทย มีอายุสัญญา 15 ปี
โดยในขณะนี้ บริษัท ได้ติดตั้งโครงข่ายที่ชุมสายโทรศัพท์จำนวน 35 ชุมสาย
มีพื้นที่การให้บริการครอบคลุมประมาณร้อยละ 80 ของพื้นที่กรุงเทพฯ และในปี 2546
บริษัทได้ทำการปรับโครงสร้างการจัดการเพื่อเพิ่มประสิทธิภาพ
โดยโอนธุรกิจสื่อสารข้อมูลความเร็วสูงผ่านโครงข่ายสายท้องถิ่นของบริษัท ทศท คอร์ปอเรชั่น จำกัด
(มหาชน) ให้กับสามารถคอมมิวนิเคชั่น เซอร์วิส จำกัด
และบริษัทได้ปรับทิศทางธุรกิจไปเป็นผู้ให้บริการเครือข่ายรวมจากพันธมิตรทางธุรกิจของระบบสื่อสารเครือข่ายความเร็วสูง
One-Stop High Speed Network Serviceจากทศท คอร์ปอเรชั่น, เทเลคอมเอเชีย,
ยูไนเต็ด อินฟอร์เมชั่นไฮเวย์, TT&T, Datanet เพื่อเสนอกับลูกค้า
โดยมีความคล่องตัวและประสิทธิภาพสูงจากการผนวกเอาข้อดีของหลายเครือข่ายมาประยุกต์เสนอรวมกับธุรกิจ

กลุ่มบริษัท สามารถเทลคอม จำกัด (มหาชน) ประกอบไปด้วยบริษัทย่อยต่าง ๆ ดังต่อไปนี้

[]

โครงสร้างรายได้จากของบริษัทฯ และบริษัทย่อย

+------------+--------------+------+-----+----+-----+----+-----+----+
| ลักษณะ      | ดำเนินการโดย  | %    | 2   |    | 2   |    | 2   |    |
| การให้บริการ |              | การ  | 544 |    | 545 |    | 546 |    |
|            |              | ถือหุ้น |     |    |     |    |     |    |
+------------+--------------+------+-----+----+-----+----+-----+----+
|            |              | ของ  | พัน  | (  | พัน  | (  | พัน  | (  |
|            |              | บริษัท | บาท | ร้อ | บาท | ร้อ | บาท | ร้อ |
|            |              |      |     | ยล |     | ยล |     | ยล |
|            |              |      |     | ะ) |     | ะ) |     | ะ) |
+------------+--------------+------+-----+----+-----+----+-----+----+
| บริการเครือข | สามารถเทลคอม |      | 4   | 3  | 5   | 3  | 6   | 3  |
| ่ายการสื่อสาร |              |      | 39, | 1. | 83, | 6. | 33, | 8. |
|            |              |      | 478 | 51 | 450 | 34 | 649 | 42 |
| ผ่านดาวเทียม |              |      |     |    |     |    |     |    |
+------------+--------------+------+-----+----+-----+----+-----+----+
| บริการท     | สามา         | 9    | 8   | 6  | 8   | 5  | 8   | 5  |
| างด้านเทคนิค | รถคอมมิวนิเคชั่น | 9.99 | 57, | 1. | 93, | 5. | 51, | 1. |
|            | เซอร์วิส       | 988% | 204 | 45 | 621 | 66 | 432 | 62 |
+------------+--------------+------+-----+----+-----+----+-----+----+
| บริการร     | พอสเน็ท       | 9    | 67, | 4. | 88, | 5. | 1   | 6. |
| ะบบเครือข่าย |              | 9.99 | 271 | 82 | 242 | 50 | 13, | 89 |
|            |              | 986% |     |    |     |    | 715 |    |
| โดย        |              |      |     |    |     |    |     |    |
| ใช้บัตรเป็นสื่อ |              |      |     |    |     |    |     |    |
+------------+--------------+------+-----+----+-----+----+-----+----+
| บริการด้านก  | ไทยเทรดเน็ท   | 9    | 30, | 2. | 33, | 2. | 22, | 1. |
| ารแลกเปลี่ยน |              | 9.99 | 547 | 19 | 499 | 09 | 195 | 35 |
|            | สา           | 986% |     |    |     |    |     |    |
| ข          | มารถบรอดแบนด์ |      | 477 | 0. | 6,  | 0. | 28, | 1. |
| ้อมูลทางธุรกิจ |              | 9    |     | 03 | 647 | 41 | 406 | 72 |
|            | เซอร์วิสเซส    | 9.99 |     |    |     |    |     |    |
| บริกา       |              | 986% |     |    |     |    |     |    |
| รสื่อสารข้อมูล |              |      |     |    |     |    |     |    |
| ผ่านข       |              |      |     |    |     |    |     |    |
| ่ายสายท้องถิ่น |              |      |     |    |     |    |     |    |
| ความเร็วสูง  |              |      |     |    |     |    |     |    |
+------------+--------------+------+-----+----+-----+----+-----+----+
|            | รวม          |      | 1,3 | 10 | 1,6 | 10 | 1,6 | 10 |
|            |              |      | 94, | 0. | 05, | 0. | 49, | 0. |
|            |              |      | 977 | 00 | 459 | 00 | 397 | 00 |
+------------+--------------+------+-----+----+-----+----+-----+----+

หมายเหตุ : รายได้ที่แสดงข้างต้นเป็นรายได้ที่รวมรายการระหว่างกัน